**Ağayar Şükürov** (25 mart 1946, Puşkin rayonu – 2008) — Beynəlxalq Ekologiya və Təbiətdən İstifadə Akademiyasının həqiqi üzvü, fəlsəfə elmləri doktoru (1989).

Həyatı
------

Ağayar Şükürov 25 mart 1946-cı ildə Biləsuvar rayonunun (keçmiş Puşkin) Əmənkənd kəndində anadan olmuşdur. Orta məktəbi 1963-cü ildə Əmənkənddə bitirmişdir. Elə həmin il Bakı Dövlət Universitetinin Tarix fakültəsinə daxil olmuş və 1967-ci ildə həmin fakültədən məzun olmuşdur. 1971–1974-cü illərdə Azərbaycan Elmlər Akademiyasının Fəlsəfə və Hüquq İnstitutunun aspiranturasında təhsil almışdır.

Əmək fəaliyyəti
---------------

Ağayar Şükürov 1975–1976-cı illərdə Bədən Tərbiyəsi İnstitutunun Fəlsəfə kafedrasında baş müəllim olaraq fəaliyyət göstərmiş, daha sonra 1990-cı ildən Siyasi-Hüquqi Tədqiqatlar İnstitutunda şöbə müdiri kimi fəaliyyət göstərmişdir. Əsasən fəlsəfə və din tarixi, mifologiya, mədəniyyət və ekoloji problemlərin tədqiqi ilə məşğul olmuşdur. 1991-ci ildə keçmiş SSRİ məkanında ilk dəfə olaraq "Ekologiyanın fəlsəfi problemləri" şöbəsini yaratmışdır. Həmin şöbədə 2006-cı ilə qədər "Ekologiya. Fəlsəfə. Mədəniyyət" adlı məcmuənin 42 buraxılışı nəşr olunmuşdur. Alimin 30-a qədər kitabı, 330-dən artıq elmi məqaləsi çapdan çıxmışdır. O, 2 elmlər doktoru, 25 elmlər namizədi yetişdirmişdir. Ağayar Şükürov 4 mart 2003-cü ildə Beynəlxalq Ekologiya və Təbiətdən İstifadə Akademiyasının həqiqi üzvü, akademiki seçilmişdir.

Elmi fəaliyyəti
---------------

Ağayar Şükürov 1975-ci ildə "Milli və dini ənənələr" mövzusunda namizədlik dissertasiyasını müdafiə edərək fəlsəfə elmləri namizədi, 1989-cu ildə isə "Müasir qlobalistikada ekoloji problemlərin yeri və rolu" adlı doktorluq dissertasiyasını müdafiə edərək fəlsəfə elmləri doktoru elmi dərəcəsini almışdır.

Vəfatı
------

Ağayar Şükürov 7 noyabr 2008-ci ildə vəfat etmişdir.

Əsərləri
--------

* İslam, adət və ənənə-1981
* Müasir dövrün qlobal ekoloji və demoqrafik problemlərinin sosial-fəlsəfi mahiyyəti – 1984
* Təbiət və cəmiyyət: fəlakətin astanasında – 1992
* Azərbaycan fəlsəfəsi: qədim dövr – 1993 (**G. Abdullazadə ilə birlikdə**)
	+ Mifologiya(nəzəri-fəlsəfi təhlil) I kitab – 1995
	+ Qədim Şərq mifologiyası II kitab – 1995
	+ İran xalqlarının mifologiyası III kitab – 1995
	+ Hind mifologiyası IV kitab – 1996
	+ Qədim Çin mifologiyası V kitab – 1996
	+ Qədim Türk mifologiyası VI kitab – 1997
	+ Yunan mifologiyası VII kitab – 1999
	+ Alman-Skandinav xalqlarının mifologiyası VIII kitab – 1999
	+ Slavyan xalqlarının mifologiyası — 2006
* Fəlsəfə, cəmiyyətdə onun yeri və rolu – 1996
* Fəlsəfə və zaman – 1998
* Dədə-Qorqud mifologiyası – 1999
* Biblioqrafiya – 2000
* Qlobalistika və ekoloji fəlsəfə – 2001
* Qloballaşma: mahiyyəti və perspektivləri – 2001
* Fəlsəfə və Qloballaşma – 2002
* Şərq Fəlsəfəsi və Filosofları – 2005
* Azərbaycan mifologiyası(tədqiqi tarixindən) — 2005
* Qloballaşmış Cəmiyyətlər: dünən, bu gün, sabah — 2006
* Müstəqil Dövrün Fəlsəfəsi Və Filosofları — 2007
* Etnos, Millət və Millətçilik — 2008
* Hamı üçün Fəlsəfə — 2010(**M. Şükürovla birlikdə**)

### Ali məktəblər üçün dərslikləri

* Fəlsəfə – 1996
* Kulturologiya – 1999
* Sosial ekologiya – 1999
* Fəlsəfə — 2008

İstinadlar
----------

1. 1 2 3 4 5  "Ağayar Şükürov" (PDF) (Azərbaycan). anl.az. 4-5-2021 tarixində arxivləşdirilib (PDF).